**УПИС У ДОМ – ШКОЛСКА 2020/21. ГОДИНА**



**-ОБАВЕШТЕЊЕ ЗА УЧЕНИКЕ И РОДИТЕЉЕ-**

Министарство просвете, науке и технолошког развоја Републике Србије објавило је Конкурс за пријем ученика средњих школа у Републици Србији у установе за смештај и исхрану ученика за школску 2020/21. годину.

Дом ученика средњих школа Ивањица у школској 2020/21. години прима на смештај и исхрану 64 ученика. Смештајни капацитет дома смањен је за 6 места у односу на претходну школску годину из хигијенско-безбедносних разлога а у вези вирусне епидемије у земљи.

**Пријављивање кандидата на Конкурс обавиће се од 8. до 19. јула 2020. године**. У случају да остане слободних места, други рок за пријављивање је од 24. до 27. августа 2020. године.

За ученике из осетљивих друштвених група, који су се пријавили на Конкурс у првој расподели а нису добили смештај, нови рок за пријављивање на конкурс је од 24. до 27. августа 2020. године.

Право на смештај и исхрану у Дому имају редовни ученици средњих школа, чије је место пребивалишта ван места седишта установе, који су први пут уписани у одређени разред у текућој школској години, који имају држављанство Републике Србије и чије се школовање финансира из буџета Републике Србије.

**Потребна документа за упис:**

* ***Пријава*** *на конкурс, (добија се у дому);*
* ***Уверење о приходима*** *по члану породице од 01.01 до 31.03. текуће године - прибавља се од надлежног органа општине према пребивалишту родитеља (старатеља) ученика, (да пребивалиште није мењано 6 месеци пре објављивања конкурса).*
* *a)* ***Сведочанство*** *о завршеној основној школи, од V до VIII разреда,*

*б)* ***Уверење*** *о обављеном завршном испиту и*

*в)* ***Потврда*** *о упису у средњу школу;*

*(За ученике који су уписани у први разред средње школе). Подносе се оверене фотокопије докумената;*

* ***Сведочанство*** *о завршеном претходном разреду средње школе. (За ученике који су уписани у други, трећи или четврти разред средње школе). Подноси се оверена фотокопија сведочанства;*
* ***Дипломе*** *и остале добијене награде на такмичењима у установи и ван установе које је организовало Министарство просвете у претходно завршеном разреду, за освојено прво, друго или треће место на републичком или међународном такмичењу.*

 *Ученици који буду примљени у дом, дужни су пред усељење да доставе и* ***лекарско уверење*** *о здравственом стању, са назнаком да су здравствено способни за самосталан боравак у колективном смештају и* ***извод из матичне књиге рођених****. Лекарско уверење не сме бити старије од 15 дана од дана усељења.*